तानाशाह किम ने कहा- ये देशद्रोह है; गरीबी-भुखमरी से इस साल सुसाइड के मामले 40% तक बढ़े
Kim Jong Un Orders Suicide Ban In North Korea - नॉर्थ कोरिया में आत्महत्या के मामले लगातार बढ़ते जा रहे हैं। इसे देखते हुए तानाशाह किम जोंग उन ने एक सीक्रेट आदेश जारी करके सुसाइड को बैन कर दिया है
नॉर्थ कोरिया में आत्महत्या के मामले लगातार बढ़ते जा रहे हैं। इसे देखते हुए तानाशाह किम जोंग उन ने एक सीक्रेट आदेश जारी करके सुसाइड को बैन कर दिया है। उन्होंने इसे देशद्रोह बताया है। आदेश में अधिकारियों को आत्महत्याओं को रोकने की जिम्मेदारी दी गई है। अगर पूरे नॉर्थ कोरिया में देशद्रोह का कोई भी मामला सामने आया तो अधिकारियों को इसका जिम्मेदार ठहराया जाएगा।
नॉर्थ कोरिया के अधिकारी ने रेडियो फ्री एशिया से बात करते हुए इसकी जानकारी दी। साउथ कोरिया की एक स्पाई एजेंसी के मुताबिक, नॉर्थ कोरिया में मई तक पिछले साल की तुलना में सुसाइड के 40% ज्यादा मामले दर्ज किए गए। चोंगजिन प्रान्त में इस साल सुसाइड के 35 मामले सामने आए। इनमें से ज्यादातर केस पूरे परिवार के एक साथ आत्महत्या करने के हैं। लोगों ने सुसाइड नोट में वहां के सोशल सिस्टम की आलोचना की है। उन्होंने आत्महत्या का कारण बढ़ती गरीबी और बेरोजगारी बताया।
नॉर्थ कोरिया में बढ़ रहे वॉयलेंट क्राइम्स
WHO की 2019 की रिपोर्ट के मुताबिक, नॉर्थ कोरिया में हर 1 लाख लोगों पर 8.2 आत्महत्याएं हुईं। हालांकि, किम ने अब तक सुसाइड केस का ऑफिशियल डेटा जारी नहीं किया है। साउथ कोरिया की स्पाई एजेंसी ने बताया कि किम के देश में हिंसक अपराधों के केस भी लगातार बढ़ रहे हैं।
रेडियो फ्री एशिया के मुताबिक, तानाशाह किम ने सुसाइड के बढ़ते केस पर एक इमरजेंसी बैठक बुलाई थी। इसमें लोग देश और सामाजिक व्यवस्था की आलोचना करने वाले सुसाइड नोट के खुलासे से हैरान थे।
किम के राज में हॉलीवुड मूवी-सीरीज देखने पर बच्चे सहित मां-बाप को भी सजा
नॉर्थ कोरिया के तानाशाह किम अपने बेतुके फैसलों के लिए जाने जाते हैं। कुछ महीने पहले तानाशाह ने यहां बच्चों के हॉलीवुड मूवी या सीरीज देखने पर सजा को और कठोर कर दिया था। उन्होंने कहा था कि अगर किसी बच्चें ने आदेश का पालन नहीं किया तो इसकी सजा उसके माता-पिता को भी मिलेगी।
2 स्टूडेंट्स को मिली थी सजा-ए-मौत
इससे पहले 6 दिसंबर को नॉर्थ कोरिया में हाईस्कूल में पढ़ने वाले 2 बच्चों को सजा-ए-मौत दी गई थी। रेडियो फ्री एशिया की रिपोर्ट के मुताबिक दोनों स्टूडेंट्स की उम्र 15-16 साल थी। उन्हें सरे आम भीड़ के सामने गोली मार दी गई। दोनों स्टूडेंट्स ने अपने दोस्तों में कई कोरियन ड्रामा डिस्ट्रिब्यूट किए थे। दरअसल, नॉर्थ कोरिया और साउथ कोरिया के बीच तनातनी रहती है। इसके चलते नॉर्थ कोरिया के लोग साउथ कोरिया में बने शो और फिल्में नहीं देख सकते हैं।
पिता के जन्मदिन पर मालियों को दी सजा
पिछले साल तानाशाह किम के पिता और दिवंगत नेता किम जोंग-इल की जयंती पर हमेशा इस्तेमाल किए जाने वाले फूल नहीं खिले थे। इससे नाराज होकर किम जोंग उन ने मालियों को सजा सुना दी थी। फूल 'किमजोंगिलिया बेगोनिया' के नहीं खिलने पर कई मालियों को लेबर कैंप भेज दिया गया था। ये कैंप 24 घंटे काम कराने वाले कैदखाने होते हैं।
खबर पढ़ने के बाद इस पोल में हिस्सा लेकर अपनी राय दीजिए...
ये खबर भी पढ़ें...
नॉर्थ कोरिया में 2 साल के बच्चे को उम्रकैद:बाइबिल रखने पर परिवार को मिली सजा; 2022 में 70 हजार ईसाइयों को जेल में डाला
नॉर्थ कोरिया में एक ईसाई परिवार को सिर्फ अपने धर्म का पालन करने और बाइबिल रखने के आरोप में आजीवन कारावास की सजा दे दी गई। सजा पाने वालों में परिवार का 2 साल का बच्चा भी शामिल है। ये खुलासा अमेरिका के स्टेट डिपार्टमेंट की धार्मिक आजादी को लेकर जारी की गई रिपोर्ट में हुआ है। मामला 2009 का बताया जा रहा है। पूरी खबर पढ़ें...